Franciscus Fillon

Franciscus, vulgo François Fillon, Cenomani natus die 4 Martii 1954, est vir publicus Francicus. Fuit a die 17 Maii 2007 usque ad 10 Maii 2012 primus minister Franciae. 

 Vita 
Franciscus Fillon est filius historicae Hannae Fillon et tabellarii Michaelis Fillon. Alumnus est universitatum Cenomanensis et Parisiensis V. Annis 1981 - 1993 et 1997 - 2002 legatus ad Conventum Nationalem atque annis 2005 - 2007 senator Franciae fuit. Minister meruit eruditionis superioris 1993-1995, informaticae et cursus publici 1995-1997, rerum socialium et laboris 2002-2004, atque eruditionis 2004-2005. Anno 2007 iterum legatus electus est, sed statim praeses ministrorum promotus. Quod magistratum ad diem 15 Maii 2012 duxit, cum Franciscus Hollande novus praeses rei publicae Ioannem Marcum Ayrault eius successorem nominavit. Fillon anno 2016 officium praesidis petivit.

 Bibliographia 
 Gérard Davet, Fabrice Lhomme, "La tragédie de la droite, épisode 1 : Sarkozy-Fillon, du duo au duel" in Le Monde (4 Februarii 2019) [situs venalis]
 Kim Willsher, Matthew Weaver, "Who is François Fillon – the man who ended Sarkozy's dream?" in The Guardian (21 Novembris 2016)

 Nexus externi 


 Curriculum vitae Francisci Fillon in Senatus Francici pagina

Categoria:Primi ministri Franciae
Categoria:Senatores Franciae
Categoria:Legati Conventui Nationali Francico
Categoria:Alumni universitatum et scholarum Parisiensium
Categoria:Alumni Universitatis Cenomanensis